Keywords

Summary



Keywords

1. Õigusaktide ühtlustamine – Siseringitehingud ja turuga manipuleerimine (turu kuritarvitamine) – Keeld – Siseteave – Täpne teave – Mõiste – Mõistlik tõenäosus, et kõik teabes viidatud asjaolud või sündmused leiavad aset – Võimalus teha sellest teabest järeldus nende võimaliku mõju kohta – Kumuleeruvad tingimused

(Komisjoni direktiiv 2003/124, artikli 1 lõige 1)

2. Õigusaktide ühtlustamine – Siseringitehingud ja turuga manipuleerimine (turu kuritarvitamine) – Keeld – Siseteave – Täpne teave – Mõiste – Teatava aja kestva protsessi vaheetapid, mis on seotud asjaolu või sündmuse asetleidmisega – Hõlmamine

(Euroopa Parlamendi ja nõukogu direktiiv 2003/6, artikli 1 punkt 1; komisjoni direktiiv 2003/124, artikli 1 lõige 1)

3. Euroopa Liidu õigus – Tõlgendamine – Mitmekeelsed õigusaktid – Ühetaoline tõlgendamine – Erinevate keeleversioonide arvessevõtmine – Direktiiv 2003/124

(Komisjoni direktiiv 2003/124, artikli 1 lõige 1)

4. Õigusaktide ühtlustamine – Siseringitehingud ja turuga manipuleerimine (turu kuritarvitamine) – Keeld – Siseteave – Mõistlik tõenäosus, et kõik asjaolud või sündmused leiavad aset – Mõiste – Teadaolevatele asjaoludele antav üldine hinnang – Kriteeriumid – Selle mõju ulatuse arvesse võtmine, mida avaldavad need asjaolud või see sündmus finantsinstrumentide hinnale – Väljaarvamine

(Komisjoni direktiiv 2003/124, artikli 1 lõige 1)

Summary

1. Vt otsuse tekst.

(vt punktid 29, 39)

2. Direktiivi 2003/6 siseringitehingute ja turuga manipuleerimise (turu kuritarvitamise) kohta artikli 1 punkti 1 ja direktiivi 2003/124, millega rakendatakse direktiivi 2003/6 seoses siseteabe määratluse ja avalikustamisega ning turuga manipuleerimise määratlusega, artikli 1 lõiget 1 tuleb tõlgendada nii, et teatava aja kestva protsessi puhul, mille tulemusel peab teatav asjaolu ilmnema või teatav sündmus toimuma, võib täpseks teabeks viidatud sätete tähenduses pidada mitte ainult seda asjaolu või sündmust, vaid ka selle protsessi vaheetappe, mis on nende ilmnemisega seotud.

See tõlgendus ei kehti mitte ainult juba ilmnenud või toimunud etappide kohta, vaid vastavalt direktiivi 2003/124 artikli 1 lõikele 1 ka mõistliku eelduse kohaselt ilmneda või toimuda võivate etappide kohta.

(vt punktid 38, 40 ja resolutsiooni punkt 1)

3. Vt otsuse tekst.

(vt punkt 43)

4. Direktiivi 2003/124, millega rakendatakse direktiivi 2003/6 seoses siseteabe määratluse ja avalikustamisega ning turuga manipuleerimise määratlusega, artikli 1 lõiget 1 tuleb tõlgendada nii, et mõiste „mõistliku eelduse kohaselt ilmnevatele asjaoludele või […] mõistliku eelduse kohaselt toimuda võivale sündmusele” hõlmab ainult eelseisvaid asjaolusid või sündmusi, mille suhtes võib teadaolevatele asjaoludele antava üldise hinnangu põhjal väita, et nende ilmnemise või toimumise võimalus on reaalne. Seda artiklit, milles kasutatakse sõnu „mõistliku eelduse kohaselt”, ei saa seega tõlgendada nii, et selles nõutakse asjassepuutuvate asjaolude või sündmuste asetleidmise suure tõenäosuse tõendamist. Samuti ei saa täpseks teabeks pidada teavet asjaolude ja sündmuste kohta, mille asetleidmine ei ole tõenäoline.

Siiski ei tule seda mõistet aga tõlgendada nii, et arvesse tuleb võtta mõju ulatust, mida avaldavad need asjaolud või see sündmus asjassepuutuvate finantsinstrumentide hinnale. Tõlgendus, et mida suurem on eelseisva sündmuse võimaliku mõju ulatus asjassepuutuvate finantsinstrumentide hinnale, seda väiksem on tõenäosuse määr, mis on nõutav sellega seotud teabe kvalifitseerimisel täpseks teabeks, tähendaks, et siseteabe mõlemad kaks tunnust, mis on kehtestatud direktiivi 2003/124 artikli 1 lõigetes 1 ja 2, see tähendab teabe täpsus ja selle võime märkimisväärselt mõjutada finantsinstrumentide hinda, on teineteisest sõltuvad. Need kriteeriumid on miinimumtingimused, mis mõlemad peavad olema täidetud, et kvalifitseerida teave „siseteabeks” direktiivi 2003/6 artikli 1 punkti 1 tähenduses.

(vt punktid 46, 48, 52, 53 ja 56 ning resolutsiooni punkt 2)